title: A Bizottság (EU) 2019/168 végrehajtási rendelete (2019. január 31.) az 540/2011/EU végrehajtási rendeletnek az abamektin, a Bacillus subtilis (Cohn 1872) QST 713 törzse, a Bacillus thuringiensis ssp. Aizawai, a Bacillus thuringiensis ssp. israeliensis, a Bacillus thuringiensis ssp. kurstaki, a Beauveria bassiana, a benfluralin, a klodinafop, a klopiralid, a Cydia pomonella Granulovirus (CpGV), a ciprodinil, a diklórprop-P, az epoxikonazol, a fenpiroximát, a fluazinam, a flutolanil, a foszetil, a Lecanicillium muscarium, a mepanipirim, a mepikvát, a Metarhizium anisopliae var. Anisopliae, a metkonazol, a metrafenon, a Phlebiopsis gigantea, a primikarb, a Pseudomonas chlororaphis MA 342 törzse, a pirimetanil, a Pythium oligandrum, a rimszulfuron, a spinozad, a Streptomyces K61, a tiakloprid, a tolklofosz-metil, a Trichoderma asperellum, a Trichoderma atroviride, a Trichoderma gamsii, a Trichoderma harzianum, a triklopir, a trinexapak, a tritikonazol, a Verticillium albo-atrum és a ziram hatóanyagok jóváhagyási időtartamának meghosszabbítása tekintetében történő módosításáról (EGT-vonatkozású szöveg.)

text:
                  5.2.2019

                  HU

                  Az Európai Unió Hivatalos Lapja

                  L 33/1

         A BIZOTTSÁG (EU) 2019/168 VÉGREHAJTÁSI RENDELETE
         (2019. január 31.)
         az 540/2011/EU végrehajtási rendeletnek az abamektin, a Bacillus subtilis (Cohn 1872) QST 713 törzse, a Bacillus thuringiensis ssp. Aizawai, a Bacillus thuringiensis ssp. israeliensis, a Bacillus thuringiensis ssp. kurstaki, a Beauveria bassiana, a benfluralin, a klodinafop, a klopiralid, a Cydia pomonella Granulovirus (CpGV), a ciprodinil, a diklórprop-P, az epoxikonazol, a fenpiroximát, a fluazinam, a flutolanil, a foszetil, a Lecanicillium muscarium, a mepanipirim, a mepikvát, a Metarhizium anisopliae var. Anisopliae, a metkonazol, a metrafenon, a Phlebiopsis gigantea, a primikarb, a Pseudomonas chlororaphis MA 342 törzse, a pirimetanil, a Pythium oligandrum, a rimszulfuron, a spinozad, a Streptomyces K61, a tiakloprid, a tolklofosz-metil, a Trichoderma asperellum, a Trichoderma atroviride, a Trichoderma gamsii, a Trichoderma harzianum, a triklopir, a trinexapak, a tritikonazol, a Verticillium albo-atrum és a ziram hatóanyagok jóváhagyási időtartamának meghosszabbítása tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a növényvédő szerek forgalomba hozataláról, valamint a 79/117/EGK és a 91/414/EGK tanácsi irányelvek hatályon kívül helyezéséről szóló, 2009. október 21-i 1107/2009/EK európai parlamenti és tanácsi rendeletre (1) és különösen annak 17. cikke első bekezdésére,
         mivel:

                     (1)

                     Az 540/2011/EU bizottsági végrehajtási rendelet (2) mellékletének A. része meghatározza az 1107/2009/EK rendelet értelmében jóváhagyottnak tekintendő hatóanyagokat.

                     (2)

                     A Bacillus subtilis (Cohn 1872) QST 713 törzse, a klodinafop, a klopiralid, a ciprodinil, a diklórprop-P, a foszetil, a mepanipirim, a metkonazol, a metrafenon, a pirimikarb, a Pseudomonas chlororaphis MA 342 törzse, a pirimetanil, a rimszulfuron, a spinozad, a tiakloprid, a tolklofosz-metil, a triklopir, a trinexapak, a tritikonazol és a ziram hatóanyagok jóváhagyási időtartamát legutóbb az (EU) 2018/524 bizottsági végrehajtási rendelet (3) hosszabbította meg. Ezen anyagok jóváhagyási időtartama 2019. április 30-án lejár.

                     (3)

                     A benfluralin, a fluazinam, a flutolanil és a mepikvát hatóanyagok jóváhagyási időtartama 2019. február 28-án jár le.

                     (4)

                     Az abamektin, a Bacillus thuringiensis ssp. Aizawai, a Bacillus thuringiensis ssp. israeliensis, a Bacillus thuringiensis ssp. kurstaki, a Beauveria bassiana, a Cydia pomonella Granulovirus (CpGV), az epoxikonazol, a fenpiroximát, a Lecanicillium muscarium, a Metarhizium anisopliae var. Anisopliae, a Phlebiopsis gigantea, a Pythium oligandrum, a Streptomyces K61, a Trichoderma asperellum, a Trichoderma atroviride, a Trichoderma gamsii, a Trichoderma harzianum és a Verticillium albo-atrum hatóanyagok jóváhagyási időtartama 2019. április 30-án jár le.

                     (5)

                     Az említett anyagok jóváhagyásának meghosszabbítása érdekében a 844/2012/EU bizottsági végrehajtási rendeletnek (4) megfelelően kérelmeket nyújtottak be.

                     (6)

                     mivel az anyagok értékelése a kérelmezőkön kívül álló okok miatt halasztást szenvedett, a szóban forgó hatóanyagok jóváhagyása valószínűleg még azelőtt lejár, hogy meghosszabbításukról döntés születne. Ezért a jóváhagyási időtartamok lejártát el kell halasztani.

                     (7)

                     Tekintettel az 1107/2009/EK rendelet 17. cikkének első bekezdésében foglalt célra, azokban az esetekben, amikor a Bizottság olyan rendeletet fogad el, amelynek értelmében az e rendelet mellékletében említett valamely hatóanyag jóváhagyása nem kerül meghosszabbításra, mivel a jóváhagyás feltételei nem teljesülnek, a Bizottság a lejárat időpontjaként vagy az e rendelet hatálybalépése előtt érvényben lévő időpontot, vagy azon rendelet hatálybalépésének időpontját határozza meg, amelynek értelmében a hatóanyag jóváhagyása nem kerül meghosszabbításra – attól függően, melyik időpont a későbbi. Azokban az esetekben, amikor a Bizottság az e rendelet mellékletében említett valamely hatóanyag jóváhagyásának meghosszabbítására vonatkozó rendeletet fogad el, arra törekszik, hogy – a körülményeknek megfelelően – a lehető legkorábbi alkalmazási időpontot tűzze ki.

                     (8)

                     Tekintettel arra, hogy a benfluralin, a fluazinam, a flutolanil és a mepikvát hatóanyagok jóváhagyási időtartama 2019. február 28-án lejár, ennek a rendeletnek a lehető leghamarabb hatályba kell lépnie.

                     (9)

                     Az 540/2011/EU végrehajtási rendeletet ezért ennek megfelelően módosítani kell.

                     (10)

                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

               ELFOGADTA EZT A RENDELETET:

            1. cikk
            Az 540/2011/EU végrehajtási rendelet melléklete e rendelet mellékletének megfelelően módosul.

            2. cikk
            Ez a rendelet az Európai Unió Hivatalos Lapjában való kihirdetését követő harmadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. január 31-én.

                  a Bizottság részéről

                  az elnök

               Jean-Claude JUNCKER

            (1)  HL L 309., 2009.11.24., 1. o.

            (2)  A Bizottság 540/2011/EU végrehajtási rendelete (2011. május 25.) az 1107/2009/EK európai parlamenti és tanácsi rendeletnek a jóváhagyott hatóanyagok jegyzéke tekintetében történő végrehajtásáról (HL L 153., 2011.6.11., 1. o.).

            (3)  A Bizottság (EU) 2018/524 végrehajtási rendelete (2018. március 28.) az 540/2011/EU végrehajtási rendeletnek a Bacillus subtilis (Cohn 1872) AQ 713 törzzsel azonos QST 713 törzse, a klodinafop, a klopiralid, a ciprodinil, a diklórprop-P, a foszetil, a mepanipirim, a metkonazol, a metrafenon, a primikarb, a Pseudomonas chlororaphis MA 342 törzse, a pirimetanil, a kinoxifen, a rimszulfuron, a spinozad, a tiakloprid, a tiametoxam, a tiram, a tolklofosz-metil, a triklopir, a trinexapak, a tritikonazol és a ziram hatóanyagok jóváhagyási időtartamának meghosszabbítása tekintetében történő módosításáról (HL L 88., 2018.4.4., 4. o.).

            (4)  A Bizottság 844/2012/EU végrehajtási rendelete (2012. szeptember 18.) a hatóanyagok jóváhagyásának meghosszabbítására vonatkozó eljárás végrehajtásához szükséges rendelkezéseknek a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti megállapításáról (HL L 252., 2012.9.19., 26. o.).

            MELLÉKLET
            Az 540/2011/EU végrehajtási rendelet mellékletének A. része a következőképpen módosul:

                        1.

                        A 74. sor („Ziram”) hatodik oszlopában („Jóváhagyás lejárta”) megadott dátum helyébe „2020. április 30.” lép.

                        2.

                        A 89. sor („Pseudomonas chlororaphis, törzs: MA 342”) hatodik oszlopában („Jóváhagyás lejárta”) megadott dátum helyébe „2020. április 30.” lép.

                        3.

                        A 90. sor („Mepanipirim”) hatodik oszlopában („Jóváhagyás lejárta”) megadott dátum helyébe „2020. április 30.” lép.

                        4.

                        A 92. sor („Tiakloprid”) hatodik oszlopában („Jóváhagyás lejárta”) megadott dátum helyébe „2020. április 30.” lép.

                        5.

                        A 123. sor („Klodinafop”) hatodik oszlopában („Jóváhagyás lejárta”) megadott dátum helyébe „2020. április 30.” lép.

                        6.

                        A 124. sor („Pirimikarb”) hatodik oszlopában („Jóváhagyás lejárta”) megadott dátum helyébe „2020. április 30.” lép.

                        7.

                        A 125. sor („Rimszulfuron”) hatodik oszlopában („Jóváhagyás lejárta”) megadott dátum helyébe „2020. április 30.” lép.

                        8.

                        A 126. sor („Tolklofosz-metil”) hatodik oszlopában („Jóváhagyás lejárta”) megadott dátum helyébe „2020. április 30.” lép.

                        9.

                        A 127. sor („Tritikonazol”) hatodik oszlopában („Jóváhagyás lejárta”) megadott dátum helyébe „2020. április 30.” lép.

                        10.

                        A 129. sor („Klopiralid”) hatodik oszlopában („Jóváhagyás lejárta”) megadott dátum helyébe „2020. április 30.” lép.

                        11.

                        A 130. sor („Ciprodinil”) hatodik oszlopában („Jóváhagyás lejárta”) megadott dátum helyébe „2020. április 30.” lép.

                        12.

                        A 131. sor („Foszetil”) hatodik oszlopában („Jóváhagyás lejárta”) megadott dátum helyébe „2020. április 30.” lép.

                        13.

                        A 132. sor („Trinexapak”) hatodik oszlopában („Jóváhagyás lejárta”) megadott dátum helyébe „2020. április 30.” lép.

                        14.

                        A 133. sor („Diklórprop-P”) hatodik oszlopában („Jóváhagyás lejárta”) megadott dátum helyébe „2020. április 30.” lép.

                        15.

                        A 134. sor („Metkonazol”) hatodik oszlopában („Jóváhagyás lejárta”) megadott dátum helyébe „2020. április 30.” lép.

                        16.

                        A 135. sor („Pirimetanil”) hatodik oszlopában („Jóváhagyás lejárta”) megadott dátum helyébe „2020. április 30.” lép.

                        17.

                        A 136. sor („Triklopir”) hatodik oszlopában („Jóváhagyás lejárta”) megadott dátum helyébe „2020. április 30.” lép.

                        18.

                        A 137. sor („Metrafenon”) hatodik oszlopában („Jóváhagyás lejárta”) megadott dátum helyébe „2020. április 30.” lép.

                        19.

                        A 138. sor („Bacillus subtilis (Cohn 1872) törzs: QST 713”) hatodik oszlopában („Jóváhagyás lejárta”) megadott dátum helyébe „2020. április 30.” lép.

                        20.

                        A 139. sor („Spinozad” ) hatodik oszlopában („Jóváhagyás lejárta”) megadott dátum helyébe „2020. április 30.” lép.

                        21.

                        A 187. sor („Flutolanil” ) hatodik oszlopában („Jóváhagyás lejárta”) megadott dátum helyébe „2020. február 29.” lép.

                        22.

                        A 188. sor („Benfluralin”) hatodik oszlopában („Jóváhagyás lejárta”) megadott dátum helyébe „2020. február 29.” lép.

                        23.

                        A 189. sor („Fluazinam”) hatodik oszlopában („Jóváhagyás lejárta”) megadott dátum helyébe „2020. február 29.” lép.

                        24.

                        A 191. sor („Mepikvát”) hatodik oszlopában („Jóváhagyás lejárta”) megadott dátum helyébe „2020. február 29.” lép.

                        25.

                        A 193. sor („Bacillus thuringiensis ssp. Aizawai”) hatodik oszlopában („Jóváhagyás lejárta”) megadott dátum helyébe „2020. április 30.” lép.

                        26.

                        A 194. sor („Bacillus thuringiensis ssp. israeliensis”) hatodik oszlopában („Jóváhagyás lejárta”) megadott dátum helyébe „2020. április 30.” lép.

                        27.

                        A 195. sor („Bacillus thuringiensis ssp. kurstaki”) hatodik oszlopában („Jóváhagyás lejárta”) megadott dátum helyébe „2020. április 30.” lép.

                        28.

                        A 197. sor („Beauveria bassiana”) hatodik oszlopában („Jóváhagyás lejárta”) megadott dátum helyébe „2020. április 30.” lép.

                        29.

                        A 198. sor („Cydia pomonella Granulovirus (CpGV)”) hatodik oszlopában („Jóváhagyás lejárta”) megadott dátum helyébe „2020. április 30.” lép.

                        30.

                        A 199. sor („Lecanicillium muscarium”) hatodik oszlopában („Jóváhagyás lejárta”) megadott dátum helyébe „2020. április 30.” lép.

                        31.

                        A 200. sor („Metarhizium anisopliae var. Anisopliae”) hatodik oszlopában („Jóváhagyás lejárta”) megadott dátum helyébe „2020. április 30.” lép.

                        32.

                        A 201. sor („Phlebiopsis gigantea”) hatodik oszlopában („Jóváhagyás lejárta”) megadott dátum helyébe „2020. április 30.” lép.

                        33.

                        A 202. sor („Pythium oligandrum”) hatodik oszlopában („Jóváhagyás lejárta”) megadott dátum helyébe „2020. április 30.” lép.

                        34.

                        A 203. sor („Streptomyces K61”) hatodik oszlopában („Jóváhagyás lejárta”) megadott dátum helyébe „2020. április 30.” lép.

                        35.

                        A 204. sor („Trichoderma atroviride”) hatodik oszlopában („Jóváhagyás lejárta”) megadott dátum helyébe „2020. április 30.” lép.

                        36.

                        A 206. sor („Trichoderma harzianum”) hatodik oszlopában („Jóváhagyás lejárta”) megadott dátum helyébe „2020. április 30.” lép.

                        37.

                        A 207. sor („Trichoderma asperellum”) hatodik oszlopában („Jóváhagyás lejárta”) megadott dátum helyébe „2020. április 30.” lép.

                        38.

                        A 208. sor („Trichoderma gamsii”) hatodik oszlopában („Jóváhagyás lejárta”) megadott dátum helyébe „2020. április 30.” lép.

                        39.

                        A 209. sor („Verticillium albo-atrum”) hatodik oszlopában („Jóváhagyás lejárta”) megadott dátum helyébe „2020. április 30.” lép.

                        40.

                        A 210. sor („Abamektin”) hatodik oszlopában („Jóváhagyás lejárta”) megadott dátum helyébe „2020. április 30.” lép.

                        41.

                        A 211. sor („Epoxikonazol”) hatodik oszlopában („Jóváhagyás lejárta”) megadott dátum helyébe „2020. április 30.” lép.

                        42.

                        A 213. sor („Fenpiroximát”) hatodik oszlopában („Jóváhagyás lejárta”) megadott dátum helyébe „2020. április 30.” lép.


title: A Bizottság (EU) 2019/260 végrehajtási rendelete (2019. február 14.) a 180/2014/EU végrehajtási rendeletnek az Unió egyes legkülső régiói és az Egyesült Királyság közötti hagyományos kereskedelmi folyamatok mennyiségeinek tekintetében történő módosításáról

text:
                  15.2.2019

                  HU

                  Az Európai Unió Hivatalos Lapja

                  L 44/1

         A BIZOTTSÁG (EU) 2019/260 VÉGREHAJTÁSI RENDELETE
         (2019. február 14.)
         a 180/2014/EU végrehajtási rendeletnek az Unió egyes legkülső régiói és az Egyesült Királyság közötti hagyományos kereskedelmi folyamatok mennyiségeinek tekintetében történő módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Unió legkülső régiói részére egyedi mezőgazdasági intézkedések megállapításáról és a 247/2006/EK tanácsi rendelet hatályon kívül helyezéséről szóló, 2013. március 13-i 228/2013/EU európai parlamenti és tanácsi rendeletre (1) és különösen annak 14. cikkére,
         mivel:

                     (1)

                     2017. március 29-én az Egyesült Királyság az Európai Unióról szóló szerződés 50. cikke alapján értesítette az Európai Tanácsot az Unióból való kilépésre irányuló szándékáról. A kilépésről rendelkező megállapodás hatálybalépésének időpontjától, illetve ennek hiányában a kilépés bejelentésétől számított két év elteltével, azaz 2019. március 30-tól a Szerződések többé nem alkalmazhatók az Egyesült Királyságra, kivéve, ha az Európai Tanács az Egyesült Királysággal egyetértésben egyhangúlag ennek a határidőnek a meghosszabbításáról határoz.

                     (2)

                     A tárgyaló felek által elfogadott kilépésről rendelkező megállapodás rendelkezéseket tartalmaz az uniós jog Egyesült Királyságra és az Egyesült Királyságban történő alkalmazására vonatkozóan azon időpontot követően, amikor a Szerződések többé nem alkalmazhatók az Egyesült Királyságra és az Egyesült Királyságban. Amennyiben a fenti megállapodás hatályba lép, a 180/2014/EU bizottsági végrehajtási rendeletet (2) kell alkalmazni az Egyesült Királyságra és az Egyesült Királyságban a megállapodás szerinti átmeneti időszak alatt, amely időszak elteltével az említett rendelet többé nem lesz alkalmazandó.

                     (3)

                     A 180/2014/EU végrehajtási rendelet 15. cikkének (1) bekezdése lehetővé teszi, hogy a gazdasági szereplőknek a 228/2013/EU rendelet 10. cikkében említett egyedi ellátási szabályok által biztosított kedvezményben részesülő nyersanyagot tartalmazó feldolgozott terméket exportáljanak a hagyományos kereskedelmi folyamatok vagy a regionális kereskedelem keretében, illetve szállítsanak tovább a hagyományos kereskedelmi folyamatok keretében. Azok a feldolgozók, akik ebben az összefüggésben exportálni vagy szállítani kívánják a fenti termékeket, ezt a 180/2014/EU végrehajtási rendelet II–V. mellékletében megállapított éves mennyiségi határokon belül tehetik meg. A szóban forgó rendelet VI. melléklete tartalmazza azon harmadik országok jegyzékét, amelyekbe a fenti termékek exportálhatók.

                     (4)

                     Az érintett legkülső régiók és az Egyesült Királyság közötti hagyományos kereskedelmi folyamatok esetleges megzavarásnak elkerülése érdekében, a jelenleg Madeiráról és a Kanári-szigetekről az Egyesült Királyságba mint tagállamba szállított releváns feldolgozott termékek mennyiségeit harmadik országokba irányuló exportként kell feltüntetni a 180/2014/EU végrehajtási rendelet III. és IV. mellékletében. Ezenkívül az Egyesült Királyságra harmadik országként kell hivatkozni a fenti rendelet VI. mellékletében.

                     (5)

                     A 180/2014/EU végrehajtási rendeletet ezért ennek megfelelően módosítani kell.

                     (6)

                     Az 1182/71/EGK, Euratom tanácsi rendelet (3) 4. cikke (3) bekezdésének megfelelően azon jogi aktusok, amelyek alkalmazásának megszűnésére egy adott időpontot határoztak meg, az erre az időpontra eső nap utolsó órájának befejeződésekor következnek be. Ezt a rendeletet ezért attól a naptól kell alkalmazni, amelyen az uniós jog és különösen a 180/2014/EU végrehajtási rendelet az Egyesült Királyságra és az Egyesült Királyságban már nem alkalmazandó,

                     (7)

                     Az e rendeletben előírt intézkedések összhangban vannak a közvetlen kifizetésekkel foglalkozó bizottság véleményével,

               ELFOGADTA EZT A RENDELETET:

            1. cikk
            A 180/2014/EU végrehajtási rendelet III., IV. és VI. melléklete e rendelet mellékletének megfelelően módosul.

            2. cikk
            Ez a rendelet az Európai Unió Hivatalos Lapjában való kihirdetését követő harmadik napon lép hatályba.
            Ezt a rendeletet attól a naptól kell alkalmazni, amelyen az uniós jog és különösen a 180/2014/EU végrehajtási rendelet az Egyesült Királyságra és az Egyesült Királyságban már nem alkalmazandó.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. február 14-én.

                  a Bizottság részéről

                  az elnök

               Jean-Claude JUNCKER

            (1)  HL L 78., 2013.3.20., 23. o.

            (2)  A Bizottság 180/2014/EU végrehajtási rendelete (2014. február 20.) az Unió legkülső régiói részére egyedi mezőgazdasági intézkedések megállapításáról szóló 228/2013/EU európai parlamenti és tanácsi rendelet alkalmazására vonatkozó szabályok megállapításáról (HL L 63., 2014.3.4., 13. o.).

            (3)  A Tanács 1182/71/EGK, Euratom rendelete (1971. június 3.) a határidőkre, időpontokra és határnapokra vonatkozó szabályok meghatározásáról (HL L 124., 1971.6.8., 1. o.).

            MELLÉKLET
            A 180/2014/EU végrehajtási rendelet III., IV. és VI. melléklete a következőképpen módosul:

                        (1)

                        a III. mellékletben a Madeirára vonatkozó táblázat a következőképpen módosul:

                                    a)

                                    az 1905 és 2009 vámtarifaszámra és a 2202 10 és a 2202 90 alszámra vonatkozó sorok helyébe a következő szöveg lép:

                                                „1905

                                                116 100

                                                400

                                                2009

                                                *13 480

                                                *20

                                                2202 10
                                                2202 90

                                                752 100

                                                42 900 ”

                                    b)

                                    a 2208 vámtarifaszámra vonatkozó sor helyébe a következő szöveg lép:

                                                „2208

                                                *24 800

                                                *31 200 ”

                        (2)

                        a IV. melléklet táblázatában az 1704 90 alszámra vonatkozó sor helyébe a következő szöveg lép:

                                    „1704 90

                                    417 500

                                    229 000 ”

                        (3)

                        a VI. mellékletben az Azori-szigetekre és Madeirára vonatkozó szöveg helyébe a következő szöveg lép:
                        „Harmadik országok, amelyekbe feldolgozott termékeket exportálnak az Azori-szigetekről és Madeiráról a regionális kereskedelem keretében

                        Amerikai Egyesült Államok, Angola, Bissau-Guinea, Dél-Afrika, Egyesült Királyság, Kanada, Marokkó, Mozambik, Venezuela és Zöld-foki-szigetek”.


title: A Bizottság (EU) 2017/2207 végrehajtási rendelete (2017. november 29.) a Kínai Népköztársaságból származó asztali és konyhai kerámiaáruk behozatalára vonatkozó végleges dömpingellenes vám kivetéséről és a kivetett ideiglenes vám végleges beszedéséről szóló, 412/2013/EU tanácsi végrehajtási rendelet módosításáról

text:
               30.11.2017

               HU

               Az Európai Unió Hivatalos Lapja

               L 314/31

         A BIZOTTSÁG (EU) 2017/2207 VÉGREHAJTÁSI RENDELETE
   (2017. november 29.)
   a Kínai Népköztársaságból származó asztali és konyhai kerámiaáruk behozatalára vonatkozó végleges dömpingellenes vám kivetéséről és a kivetett ideiglenes vám végleges beszedéséről szóló, 412/2013/EU tanácsi végrehajtási rendelet módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Európai Unióban tagsággal nem rendelkező országokból érkező dömpingelt behozatallal szembeni védelemről szóló, 2016. június 8-i (EU) 2016/1036 európai parlamenti és tanácsi rendeletre (1) (a továbbiakban: alaprendelet),
   tekintettel a Kínai Népköztársaságból származó asztali és konyhai kerámiaáruk behozatalára vonatkozó végleges dömpingellenes vám kivetéséről és a kivetett ideiglenes vám végleges beszedéséről szóló, 2013. május 13-i 412/2013/EU tanácsi végrehajtási rendeletre (2) és különösen annak 3. cikkére,
   mivel:
   A.   AZ ELŐZŐ ELJÁRÁS

               (1)

               A Tanács a 412/2013/EU végrehajtási rendelettel (a továbbiakban: eredeti rendelet) 2013. május 13-án végleges dömpingellenes vámot vetett ki a Kínai Népköztársaságból (a továbbiakban: Kína) származó asztali és konyhai kerámiaáruknak (a továbbiakban: kerámiaáru) az Unióba irányuló behozatalára.

               (2)

               Az eredeti vizsgálat során nagy számban jelentkeztek kínai exportáló gyártók. Emiatt a Bizottság a vizsgálat céljából mintát vett a kínai exportáló gyártók körében.

               (3)

               A Tanács a kerámiaáru behozatalára a mintában szereplő vállalatok esetében 13,1 %-tól 23,4 %-ig terjedő egyedi vámtételt, a további, a mintában nem szereplő együttműködő vállalatok esetében pedig 17,9 %-os súlyozott átlagos vámtételt állapított meg. Emellett a kerámiaáru behozatalára minden más kínai vállalat esetében 36,1 %-os vámtétel került kivetésre.

               (4)

               A 412/2013/EU végrehajtási rendelet 3. cikke kimondja, hogy amennyiben Kína bármely új exportáló gyártója kielégítő bizonyítékot szolgáltat a Bizottságnak arra nézve, hogy:

                           1.

                           a 2011. január 1-jétől2011. december 31-ig tartó vizsgálati időszak (a továbbiakban: vizsgálati időszak) alatt nem exportált az Unióba asztali és konyhai kerámiaárut;

                           2.

                           nem áll kapcsolatban Kína azon exportőreivel vagy gyártóival, amelyekre a rendelettel bevezetett dömpingellenes intézkedéseket alkalmazni kell; és

                           3.

                           az érintett terméket az Unióba ténylegesen csak az intézkedések alapjául szolgáló vizsgálati időszak után exportálta, vagy visszavonhatatlan szerződéses kötelezettséget vállalt jelentős mennyiségnek az Unióba történő exportjára,

                     a rendelet 1. cikkének (2) bekezdése módosítható úgy, hogy az új exportáló gyártó esetében a mintában nem szereplő együttműködő vállalatokra alkalmazott vámtételt, ez esetben a 17,9 %-os súlyozott átlagos vámtételt kelljen alkalmazni.

         B.   KÉRELMEK ÚJ EXPORTÁLÓ GYÁRTÓKÉNT VALÓ FIGYELEMBEVÉTEL IRÁNT

               (5)

               A 412/2013/EU rendelet kihirdetését követően négy vállalat jelentkezett, és bizonyítékok benyújtása mellett azt állították, hogy az (4) preambulumbekezdésben említett mindhárom követelményt teljesítik.

               (6)

               Mind a négy vállalat gyártója és exportőre az érintett terméknek.

               (7)

               Három közülük már az eredeti vizsgálat időpontjában is létezett, de akkor azt állította, hogy nem exportálja az érintett terméket az Unióba.

               (8)

               A negyedik vállalat azt állította, hogy az eredeti vizsgálati időszakban még nem létezett, ezért a vizsgálati időszak során nem folytathatott exporttevékenységet.

               (9)

               A Bizottság megvizsgálta a négy vállalat által szolgáltatott bizonyítékokat, és megállapította, hogy a szóban forgó vállalatok teljesítik az új exportáló gyártókkal szemben támasztott három követelményt. Következésképpen fel kell őket venni a 412/2013/EU rendelet I. mellékletében található, a mintában nem szereplő együttműködő vállalatokat tartalmazó jegyzékbe.

               (10)

               A Bizottság ezekről a ténymegállapításokról tájékoztatta a négy vállalatot és az uniós gazdasági ágazatot, és lehetőséget biztosított számukra arra, hogy észrevételeket tegyenek. Nem érkezett észrevétel.

               (11)

               Ez a rendelet összhangban van az alaprendelet 15. cikkének (1) bekezdésével létrehozott bizottság véleményével,

         ELFOGADTA EZT A RENDELETET:
   1. cikk
   A 412/2013/EU végrehajtási rendelet I. mellékletében található, a Kínai Népköztársaságban működő exportáló gyártókat tartalmazó jegyzék a következő vállalatokkal egészül ki:

               Vállalat

               TARIC-kiegészítő kód

               Fujian Dehua Huamao Ceramics Co., Ltd

               C303

               Fujian Dehua Jiawei Ceramics Co., Ltd

               C304

               Fujian Dehua New Qili Arts Co., Ltd

               C305

               Quanzhou Dehua Hengfeng Ceramics Co., Ltd

               C306

         2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. november 29-én.

            a Bizottság részéről

            az elnök

         Jean-Claude JUNCKER

      (1)  HL L 176., 2016.6.30., 21. o.

      (2)  A legutóbb a 412/2013/EU rendelet I. mellékletében található, a Kínai Népköztársaságban működő gyártókat tartalmazó jegyzéket négy vállalattal kiegészítő, 2014. július 24-i 803/2014/EU bizottsági végrehajtási rendelettel (HL L 219., 2014.7.25., 33. o.) módosított, a Kínai Népköztársaságból származó asztali és konyhai kerámiaáruk behozatalára vonatkozó végleges dömpingellenes vám kivetéséről és a kivetett ideiglenes vám végleges beszedéséről szóló, 2013. május 13-i 412/2013/EU tanácsi végrehajtási rendelet (HL L 131., 2013.5.15., 1. o.).